# 7/2021. (IX.13.) MÜK szabályzataz ügyvédi tevékenységet folytatók továbbképzési kötelezettségéről szóló 18/2018. (XI. 26.) MÜK szabályzat módosításáról

A Magyar Ügyvédi Kamara küldöttgyűlése

az ügyvédi tevékenységről szóló 2017. évi LXXVIII. törvény (a továbbiakban: Üttv.) 158. § (1) bekezdés 21. pontjában kapott felhatalmazás alapján,

az Üttv. 157. § (2) bekezdés e) pontjában foglalt feladatkörében eljárva,

az Üttv. 156. § (3) bekezdése szerinti feladatkörében eljáró Országos Kamarai Jogtanácsosi Tagozat és Országos Alkalmazott Ügyvédi Tagozat véleményének kikérésével,

a következő szabályzatot alkotja:

## Módosító rendelkezések

### Az ügyvédi tevékenységet folytatók továbbképzési kötelezettségéről szóló 18/2018. (XI. 26.) MÜK szabályzat (a továbbiakban: Továbbképzési Szabályzat) a következő 3.15.-3.15/B. pontokkal egészül ki:

„3.15. Az OAB az e szabályzat szerint a hatáskörébe tartozó ügyekben a beadvány előterjesztésére a MÜK honlapján vagy a továbbképzési rendszerben közzétett, elektronikusan letölthető, illetve kitölthető űrlapot rendszeresíthet, amelyben az e szabályzatban meghatározott adatok megadását követelheti meg.

3.15/A. Ha a beadványt nem a 3.15. pont szerint rendszeresített elektronikus űrlapon terjesztik elő, az OAB a beadvány előterjesztőjét soron kívül, legalább nyolc napos jogvesztő határidő tűzésével felhívja a beadvány szabályszerű előterjesztésére.

3.15/B. A 3.15/A. pont szerinti felhívás alapján szabályszerűen előterjesztett beadványt úgy kell tekinteni, mintha már eredetileg is szabályszerűen terjesztették volna elő, azzal, hogy a felhívástól a kérelem szabályszerű előterjesztéséig terjedő idő az OAB határidejébe nem számít bele.”

### A Továbbképzési Szabályzat a következő 4.1.4/A. ponttal egészül ki:

„4.1.4/A. A Képzési Hely elnevezésében, kereskedelmi, kommunikációs és tájékoztatási gyakorlatával, a számonkérés tartalma és feltételei, az e szabályzat alapján nyilvántartásba vett adatok tekintetében, valamint e tevékenysége során nem járhat el megtévesztésre alkalmas módon.”

### A Továbbképzési Szabályzat a következő 5.4.2. ponttal egészül ki:

„5.4.2. A Képzési Hely az általa szervezett Képzési Eseményen megvalósult, az 5.4.1. pont c) alpontja szerinti oktatói, előadói tevékenységet a Továbbképzésre Kötelezett helyett bejelentheti.”

### A Továbbképzési Szabályzat 4.7.2/A. pontjában az „öt munkanapon belül” szövegrész helyébe az „öt – nem Képzési Hely által szervezett Képzési Esemény nyilvántartásba vétele tárgyában hozott határozat esetén harminc – munkanapon belül” szöveg lép.

### Hatályát veszti a Továbbképzési Szabályzat

### 2.15. pont záró szövegrészében a „feltétel teljesítését követő hatodik hónap utolsó napjáig, de legkésőbb” szövegrész,

### 5.4.1/E. pontjában az „a Továbbképzésre Kötelezett közli a mű elérhetőségét a Magyar Tudományos Művek Tárában. Ennek hiányában, illetve, ha a Magyar Tudományos Művek Tára a kérelem elbírálásához szükséges adatokat nem tartalmazza,” szövegrész.

## Záró rendelkezések

### Ez a szabályzat – a 2.2. pontban meghatározott kivétellel – az igazságügyi miniszter általi jóváhagyását követően, a közzétételét követő napon lép hatályba.

### Az 1.3. pont a szabályzat közzétételét követő 15. napon lép hatályba.